TRAILER CUFF - Lekker Kampplekke
Toe Rikus van Lekker Kamplekke my gekontak het om te vra of ek ‘n oorsig op die Trailer Cuff sal doen, het ek nie regtig geweet wat dit is en hoe dit werk nie. Ian, wat die Trailer Cuff ontwerp het, het dit by my kom aflaai net voor ek die naweek na ‘n kampterrein gesleep het. Ian het my so vining touwys gemaak hoe die toestel werk en hoe mens dit gebruik. Alles pas in ‘n klein sterk sakkie wat kompak genoeg is om in jou voertuig te bêre. Deur:Derick Koekemoer
1. Dit bied sekuriteit dat jou Karavaan of Sleepwa nie maklik gesteel word waar dit gestoor word nie. Die Trailer Cuff kom uit met ‘n los alluminiumbal, soos jou sleepvoertuig se sleepbal vir hierdie doel.
2. Dit bied ekstra sekuriteit dat jou Karavaan of Sleepwa nie maklik van jou voertuig af gesteel word as jy iewers in die openbaar parkeer nie.
3. Dit gee jou ekstra gemoedsrus in veiligheid dat die sleepwa se koppelstuk aan die hak sal bly terwyl jy sleep.
Veiligheid en sekuriteit is eenvoudig ‘n moet as jy die langpad aandurf… Jy kan deesdae in Afrika nie genoeg sekuriteit hê nie. Ek het al baie gehoor en in verskillende media gelees hoe mense se sleepwaens in ‘n oogwink op ‘n parkeerterrein buite ‘n winkelsentrum gesteel was, en ook hoe karavane en sleepwaens in die ry afhak terwyl mense sleep. Min mense weet dat die koppelstukke slyt, of dat koppelstukke gereeld nagegaan moet word om te verhoed dat dit nie afhak nie. Trailer Cuff bied die oplossing hiervoor en is enig in sy soort van wat ek al in die Kampeerwêreld teë gekom het.
1. Die Trailer Cuff meganisme met die ketting 2. Alluminiumbal 3. Karabyn/Snaphook 4. Master hangslot 5. 3 Spaarsleutels 6. Gebruiksaanwysingsboekie 7. ‘n Lappie om nodige vuilgoed mee af te vee 8. 2 x Trailer Cuff plakkers
Die vindingryke toestel is regtig maklik om te gebruik. Jy skuif eenvoudig die 2 metaal plate onder die sleepbal of alluminiumbal in, bring die twee gate na mekaar toe, plaas die ketting bo-oor die Sleepwa koppelstuk en sluit dit toe met die hangslot.
Die Trailer Cuff pas op enige karavaan of sleepwa se koppelstuk, van die toehand gietyster tipe tot die moderne oophand koppelstukke. In die sakkie is daar ook ‘n Karabyn/Snaphook wat jy kan gebruik om ‘n lus in die ketting te maak sodat dit oor die modern oophand koppelstukke pas. Alles word in die aanwysingsboekie verduidelik. Ek was regtig beindruk met hierdie patent en natuurlik meer beindruk oor die gemoedsrus wat dit my gegee het terwyl ek gekamp het, en terwyl ek gesleep het. Dit het my laat besluit om defnitief een vir my aan te skaf want ons besoek redelik baie afgeleë plekke waar ons gaan kamp.
Die Trialer Cuff het ‘n toekening ontvang by die onlangse Getaway Skou in die Kaap, as Best Overland Gear & Accessory 2016.
Gomad 4×4 Jurgens Exclusive Deluxe 2016